Friedebert Tuglase nimelise Ahja Kooli hoolekogu koosoleku protokoll

19.05.2022 **nr 8**

Koosolek algas kell 17.30, lõppes kell 19.05.

Koosolekut juhatas Kaidi Rämman.

Protokollis Tiia Tenno.

Koosolekust võtsid osa: Ulvi Kade, Kaidi Rämman, Kristi Peedo,

 Toivo Narusbek, Rainis Kade, Janely Trahv,

 Marite Havakats, Tiia Tenno, Pirjo Pall.

Puudus: Pille Haavakats.

Päevakord:

1. Jooksev ülevaade kolmandast trimestrist.
2. Ukraina õpilaste sisseelamine Ahja kooliellu.
3. Remondi edenemine.
4. Ventilatsiooni auditi ülevaade.
5. Ettepanek õpetaja tunnustamiseks.
6. Meie kooli nägu ja väärtuste kajastumine koolielus.
7. Muud jooksvad küsimused ja teemad
8. Hoolekogu järgmise korralise koosoleku toimumise aeg.

Ülevaade kolmandast trimestrist

Direktor P.Pall andis ülevaate III trimestri õppetööst, tekkinud murekohtadest.

Üheks päevakorda tõusnud küsimuseks on kooli huviringides osalemine- sügisel alustanud õpilastest mõned soovivad kevadel ringis käimise lõpetada. Selles osas on koolil järgmisel aastal plaanis sõlmida kirjalik kokkulepe huviringi töös osalemiseks.

Ukraina õpilaste sisseelamine Ahja kooliellu

Direktor rääkis hetkeseisust. Meie kooli nimekirjas on 6 õpilast. Nad osalevad ukrainakeelses distantsõppes. Tänasest on tööl ukrainlanna, kes on neile tugiisikuks. Pärast tunde on neil võimalus osaleda pikapäevarühma õppetöös. Samuti toimuvad koolis neile eesti keele algõppe tunnid.

Remondi edenemine

Direktor selgitas, et kõik järvepoolsed aknad on vahetatud, käib aknapalede viimistlus ja kooli fassaadi krohvimine.

Ventilatsiooni auditi ülevaade

Direktor andis teada, et ventilatsiooni auditi läbiviimise korraldamine katkestati. Kuna selgus, et Põlva vallal on plaan tuua lasteaed koolimaja ruumidesse, siis tuleb nagunii ette võtta koolimaja rekonstrueerimine ja seetõttu pole hetkel mõttekas auditile raha kulutada, kuna rekonstrueerimise käigus on plaanis projekti lisada kogu maja ventilatsioonisüsteemi väljaehitamine.

Ettepanek õpetaja tunnustamiseks

Direktor P.Pall tegi hoolekogule ettepaneku esitada Ahja Kooli õpetaja Leili Rood aasta õpetaja kandidaadiks.

Hoolekogu hindas kooli poolt esitatud ettepanekut.

**Otsus:** hoolekogu teeb Põlva Vallavalitsusele ettepaneku aunimetuse andmiseks õpetajale Leili Rood.

Meie kooli nägu ja väärtuste kajastumine koolielus

Direktori juhendamisel arutlesid hoolekogu liikmed kooli väärtuste üle: mil viisil on nende arvates väärtused koolielus rakendunud, milline on Ahja Kooli „nägu“.

Jooksvad teemad ja küsimused.

\*Lapsevanem U. Kade tundis huvi, kas järgmiseks õppeaastaks on õpetajad olemas.

Direktor vastas, et hetkel teadaolevalt on vaja leida ainult tehnoloogia õpetaja.

Hoolekogu järgmise korralise koosoleku toimumise aeg.

Ettepanek: tulla kokku augustis.

**Otsus:** järgmine koosolek toimub 30.08.2022.

Koosoleku juhataja Kaidi Rämman Protokollija Tiia Tenno

 */allkirjastatud digitaalselt/ /allkirjastatud digitaalselt/*